tomron87/hebrew-wikipedia-sentences-corpus huggingface dataset:
הם מופיעים כחיילים לבושים במדים מנומרים-לבנים, חלקם חובשי כומתות, וחלקם מצוידים במסכות אב"כ.
רובם מדובבים על ידי קלי ביילי, ומיעוטם על ידי הארי ס.
יחידת המבצעים החשאיים (Black Ops): יחידה המורכבת מסוכנות חשאיות העובדות עבור ה-CIA, ומהווה איום הן על פרימן וצוות המחקר והן על חיילי ה-HECU.
הן לבושות בשחור, כולל מסכת אב"כ שחורה המסתירה את פניהן.
הן זריזות במיוחד, ויכולות לקפוץ למרחקים ארוכים.
הן חמושות באקדחי גלוק 17 ורימוני יד, ואינן מדברות כלל במהלך המשחק.
הן מופיעות רק בשני שלבים.
במהלך המשחק רואה השחקן דמות מסתורית שמופיעה במקומות שונים במשחק, ומשפיעה בדרכים על עלילתו.
דמות זו ידועה בכינוי ג'י-מאן (G-man).
מעט מאוד ידוע לגבי זהותו או מעשיו של ג'י-מאן.
לרוב נראה שהוא צופה בשחקן בעודו מתקדם דרך שלבי המשחק, ולעיתים הוא עוסק בפעולות שוליות כגון יישור עניבתו או שיחה בטלפון סלולרי.
ג'י-מאן תמיד נושא מזוודה, שתכולתה המדויקת אינה ידועה.
הג'י-מאן מופיע במלואו רק בסוף המשחק, כאשר הוא מדבר עם השחקן ישירות.
הוא מופתע מהצלחתו של גורדון וטוען שיש לו עתיד מזהיר.
ג'י-מאן מציע שתי אפשרויות: משרה שתממש את מלוא הפוטנציאל של גורדון או מלחמה שהוא בטוח שאין לו סיכוי לנצח בה.
השחקן יכול לבחור כל אחת משתי האפשרויות האלו (אם הוא בוחר לעבוד עבור ג'י-מאן, המשחק נגמר בכך שפרימן מוכנס למצב קיפאון, ואם הוא מסרב, השחקן משוגר לאזור מלא בחייזרים עוינים והמשחק נגמר).
Half-Life היה הפרויקט הראשון של המפתחת Valve, אשר הוקמה בשנת 1996 על ידי שני פורשים מחברת מיקרוסופט - מייק הרינגטון וגייב ניוול.
השניים החליטו ליצור משחק יריות בגוף ראשון בהתבסס על מנוע המשחק Quake של חברת איד, אך לבסוף שכתבה החברה את המנוע תוך הוספת אפיונים חדשים כגון אנימציית שלד (Skeletal Animation) ותמיכה ב-Direct3D.
כ-70% משורות הקוד של המנוע המקורי שוכתבו כדי ליצור את מנוע המשחק של Half-Life, שנקרא GoldSrc.
Valve התקשתה למצוא מפיצה שתתמוך במשחק בטענה שהפרויקט שאפתני מדי עבור חברה קטנה וצעירה.
למרות זאת, מפיצת המשחקים Sierra התעניינה בהפצת משחק יריות בגוף ראשון הפועל על מנוע Quake, וזו החתימה את Valve הצעירה על חוזה הפצה.
אחד ממעצבי המשחק טען שמשחק היריות DOOM השפיע רבות על מרבית אנשי הצוות שעבדו על Half-Life.
למעשה, ניואל טען כי אחת המטרות בפיתוחו של Half-Life הייתה לפתח את בניית העולם והמרחב במשחקי מחשב, יותר מאשר שעשו זאת משחקים כגון DOOM ו-Quake.
ההשראה לעולם המשחק הגיעה ממשחקי המחשב DOOM, Quake ו-Resident Evil, מהנובלה "הערפל" מאת סטיבן קינג (שבהשראתו אף נקרא שם הקוד המקורי של המשחק, Quiver), ומכמה פרקים מתוך הסדרה The Outer Limits משנת 1963. העלילה פותחה ברובה על ידי התסריטאי של חברת Valve, סופר המדע הבדיוני מארק ליידלו.
המשחק הוצג בתערוכת E3 של שנת 1997 במסדרון צדדי, אך במהירות הפך להצלחה, בדגש על מערכות האנימציה והבינה המלאכותית שהוצגו בתערוכה.
תאריך ההשקה המקורי של Half-Life היה לקראת סוף 1997 במטרה להתחרות ב-Quake 2, אך ההשקה נדחתה לבקשת Valve על מנת לשייף ולשפר את המשחק.
בתערוכת E3 של שנת 1998 המשחק זכה להתעניינות ציבורית רחבה יותר לאחר שהוכרז "המשחק הטוב ביותר למחשב האישי" ו"משחק הפעולה הטוב ביותר" בכנס.
עם זאת, תאריך ההשקה של המשחק נדחה שוב ושוב מספר פעמים עד שיצא לשוק בנובמבר 1998.
שמות של אלמנטים רבים במשחק לקוחים מעולם המדעים המדויקים:
שם המשחק עצמו, Half-Life, בתרגום חופשי: זמן מחצית החיים - הזמן הנחוץ למחצית מהאטומים של איזוטופ רדיואקטיבי להתפרק ולהפוך ליסוד כימי אחר, ומשקף את מדת היציבות של האיזוטופ.
האות למדא שמשמשת כסמל המשחק וכן כשמה של אחת המחלקות במעבדת "בלאק מסה" מסמלת את קבוע הדעיכה.
השם של חבילת ההרחבה Opposing Force ניתן לפירוש כ"כוח נגדי" - רמז לחוק השלישי של ניוטון.
שמה של חבילת ההרחבה Blue Shift נובע מתופעה פיזיקלית בשם הסחה לכחול.
התופעה מוסברת על ידי אפקט דופלר.
פסקול המשחק הולחן על ידי קלי ביילי וכולל 27 רצועות באורך כולל של 36 דקות ו-24 שניות.
הפסקול הגיע כלול בדיסק המשחק.
ב-24 בספטמבר 2014 הפסקול יצא לאור באופן דיגיטלי בסטים ובעלי עותק של המשחק יכולים להוריד את הפסקול בחינם.
הרחבות, משחקי המשך, גרסאות אחרות, רימייקים ומודים
החבילה הראשונה, Opposing Force, מתמקדת באירועים מנקודת המבט של צבא ארצות הברית (דמויות האויב במשחק המקורי).
השחקן מגלם במשחק זה את רב"ט אדריאן שפרד, אשר נשלח יחד עם צוות נחתים לנטרל את מתקן המחקר תת-קרקעי "בלאק מסה" באזור ניו מקסיקו.
אף על פי כן, לאחר שמטוס התובלה של צוות הנחתים נורה ומופל שפרד מופרד מיתר חברי הצוות שלו, והוא מצטרף בהמשך לניצולים הפזורים ברחבי המתקן אשר נלחמים על חייהם.
החבילה השנייה, Blue Shift מתמקדת בגיבור אחר - הגיבור במשחק זה הוא אחד המאבטחים בבלאק מסה, "בארני קלהון" שהיה מועסק בתור המאבטח של "בלאק מסה".
לאחר תקלה מדעית שנגרמת ב"בלאק מסה" שגרמה לפלישת חייזרים, קלהון חייב להילחם ולהגיע למקום מבטחים.
Blue Shift הביאה איתה גם שדרוג גרפי בדמות מודלים וסאונדים משופרים שזמינים גם למשחק המקורי ונקרא HD Pack.
עם זאת המשחק קיבל הערכה שלילית מידי השחקנים מרחבי העולם, מכיוון שהוא היה חסר תוכן חדש וזהה לגרסאות הקודמות: Half-Life ו-Half-Life: Opposing Force.
חבילת הרחבה שלישית יצאה לגרסת הפלייסטיישן 2 : Half-Life: Decay.
ההרחבה נתנה אפשרות למשחק ביחד עם עוד שחקן כנהוג בפלייסטיישן.
משחק ההמשך, Half-Life 2, היה בגדר תעלומה עד שנחשף לעיני הציבור בתערוכת ה-E3 של שנת 2003. המשחק יצא בסופו של דבר ב-16 בנובמבר 2004 ועלילתו מתרחשת מספר שנים (בין עשר לעשרים שנה) לאחר סיום המשחק הראשון המקורי.
ה"קומביין", גזע חייזרי תבוני, פולש לכדור הארץ דרך השערים האלו ומביס את כל צבאותיו תוך שבע שעות (כפי שנחשף בספר המתעד את יצירת המשחק, "Half-Life 2: Raising the Bar").
המשחק רובו מתרחש ב"עיר 17" שנמצאת ברוסיה ובה ד"ר ברין נמצא.
ב-2006 שוחרר משחק ההמשך: Half-Life 2: Episode One וכמו כן הוכרז שהוא היה המשחק הראשון מתוך טרילוגיה.
ואכן שנה מאוחר יותר יצא הפרק השני כחלק מחבילה שנקראה The Orange Box.
כ10 שנים אחרי שחרור הפרק השני והמתנה ממושכת של השחקנים לפרק השלישי, ב-25 באוגוסט 2017 הכותב הראשי של הסדרה מארק ליידלו שחרר את הסיפור בכתב לפרק השלישי.
אמנם פרסום זה אינו רשמי, אך תואם ברמה מאוד גבוהה לדמויות המשחק ותואם למאורעות הקודמים של הסדרה.
ובכל זאת, עדיין לא ידוע מה יהיה גורלו של הפרק השלישי, או משחק ההמשך, אם יהיה.
בשנת 2004 החברה Valve הוציאה גרסה חדשה למשחק - רימייק למשחק בשם Half-Life: Source.
המשחק הוא בדיוק אותו המשחק כמו האף לייף רק עם מנוע ה-Source המשופר.
עם זאת הטקסטורות נשארו אותם טקסטורות חוץ מהמים שמציגים אפקט ריאליסטי הרבה יותר ותמיכה ב-HDRR.
ב-IGN אהבו את הממשק המשתמש החדש, ואפשרויות טכניות אחרות, אך ציינו שלא קיבל הרבה שיפורים בהשוואה למשחקי Valve אחרים אשר עברו פורט מנוע ל-Source.
ב-GameSpy אמרו שאף שהוא היה "בונוס קטן וכיפי", הוא היה "בוודאי לא השדרוג הגרפי הגדול שכמה אנשים חשבו שיכול להיות".
בעל חברת Valve, גייב ניוול, אמר שהשלמת ריימק של Half-Life על ידי מעריצי המשחק, על ידי שימוש במנוע Source "לא רק אפשרי, אלא בלתי נמנע ...".
ואכן כך היה: ב-2012 יצא לאור הרימייק Black Mesa שהחל כשילוב של שני פרויקטים התנדבותיים עצמאיים, כל אחד במטרה לשחזר לחלוטין את המשחק Half-Life תוך שימוש במנוע Source.
לאחר שחרור המשחק, ההתרשמות הראשונית מהמשחק הייתה חיובית מאוד.
Valve רכשה בשנת 1999 עד שנת 2003 מודים למשחק:
בגרסאות הקודמות הם אומנם נחשבו כמודים אך בגרסאותיהם החדשות (החל מגרסה 1.5 של קונטר סטרייק) הם כבר "הוצמדו" למשחק המקורי או ששווקו כמשחקים עצמאיים תוצרת וואלב.
הגרסה החדשה ביותר של המשחק היא 1.8 ששווקה ומתאימה גם ל-Counter-strike: Condition Zero (המשחק האחרון שהשתמש במנוע ה-GoldSrc)
Rehlds, היא ספריית DLL ל-HLDS (מנוע הרצת שרתים שמתבססים על Half-Life) המחליפה את קובצי המנוע ונועדה לספק גרסה יותר יציבה מהגרסה הרשמית של המנוע, שיפור הביצועים (שימוש ב-SSE לטובת מתמטיקה וקטורית למשל) וטיפול בשגיאות שיש במנוע המקורי שלא מטופלות על ידי Valve עקב סיום תמיכה רציפה במשחק.
כיום, רוב שרתי ה-HLDS מורצים על גבי תוספת מנוע זה.
Half-Life זכה לשבחים רבים ולדירוגים גבוהים.
גרסת המחשב האישי של המשחק מחזיקה בציון של 96/100 באתר Metacritic, לפי ממוצע של 24 ביקורות, כולן חיוביות.
גרסת הפלייסטיישן 2 מחזיקה בציון של 87/100, על פי ממוצע של 24 ביקורות, 22 חיוביות ושתיים מעורבות.
השבחים הופנו כלפי הצגת העלילה והמשחקיות של המשחק, ורבים מהמבקרים מצאו את הסיפור סוחף, את הצגת העולם מרשימה ומגוונת, ואת השילוב המתוחכם בין מאפיינים השונים ממשחקי יריות גוף ראשון אחרים.
ג'ייסון בייטס מהאתר IGN, שהעניק למשחק ציון של 9.5/10, טען ש"הסוד האמיתי של האף-לייף הוא במאפייני הסיפור והמשחקיות שלו".
"הוא לוקח כל מאפיין ממשחקי היריות בגוף ראשון, בודק אותו מחדש, משפר אותו, ו"דוחס" אותו עם השאר על מנת ליצור משחק מפתיע באופן תדיר, עקבי מבפנים, ותמיד מהנה".
קלווין האבל מהאתר Gamerevolution, אשר העניק למשחק ציון של A, הגיב בחיוביות ש-Half-Life אינו זונח את עלילתו לטובת שיטוט במפות וזירות קרב ענקיות, תוך כדי אזכור לגלגני למשחק Unreal.
רון דאלין מ-GameSpot, אשר העניק את הציון 9.4/10, טען שהעלילה אומנם סטנדרטית למדי ושהמשחק הוא לא משחק מעולה בגלל העלילה שלו, אלא בגלל הדרך בה הוא מציג אותה.
עיצוב השלבים והמקומות במשחק התקבלו בצורה טובה, כשמבקרים רבים מציינים לטובה את האסטרטגיה וטקטיקות שבהם השחקן נדרש להשתמש והגיוון בעיצוב המפות.
כמו כן המשחק זכה לתארים רבים של "משחק השנה", "משחק הפעולה הטוב ביותר", ואף בתואר "המשחק הטוב ביותר בכל הזמנים" מפי מגזינים רבים דוגמת GameSpot, IGN ועוד.
בגיליון שיצא בשנת 2005 למגזין PC Gamer, הכריז המגזין על Half-Life למשחק הטוב ביותר בכל הזמנים (כאשר למקום השני הגיע המשחק DOOM).
הוא גם זכה להיכנס לספר השיאים של גינס של שנת 2008 בתואר משחק המחשב הנמכר ביותר בכל הזמנים (Best-Selling First-Person Shooter of All Time).
האגארד היא להקת מטאל סימפוני מגרמניה.
הלהקה ידועה בשילוב פרוגרסיבי ולא נפוץ של דת' מטאל ודת'-דום עם מוזיקה מימי הביניים והרנסאנס.
האגארד מאופיינת במספר רב של נגנים, המנגנים בכלי נגינה קלאסיים לצד תופים, גיטרות וקלידים.
האגארד נוסדה ב-1989, ובתחילת דרכה ניגנה דת' מטאל טכני.
בהמשך, הלהקה החלה לשלב מוזיקה מימי הביניים והרנסאנס עם הדת' מטאל.
the Seer, שיצא ב-1997, היה פריצת הדרך שלהם.
אחרי אלבומם השני Awaking the Centuries הם ערכו שני סיבובי הופעות במקסיקו.
שני אלבומיהם הראשונים הוקדשו לנביא המסתורי נוסטרדמוס ופועלו במהלך המגפה השחורה.
ב-2004 יצא אלבומם השלישי Eppur Si Muove שעסק במלומד האיטלקי גלילאו גליליי, שנשפט למעצר בית בעוון כפירה בעקבות קבלתו את טענת קופרניקוס שכדור הארץ סובב את השמש.
הרכב הלהקה שעבד על האלבום Awaking The Centuries היה הגדול ביותר בזמנם (והגדול ביותר שלהם אי פעם) ומנה 21 מוזיקאים.
כל השירים הולחנו ונכתבו בידי הזמר והגיסטריסט עסיס נאסרי.
ביולי 2008 הוציאה הלהקה את אלבומה הרביעי, Tales of Ithiria, המבוסס על סיפור פנטזיה.
Asis Nasseri –שירה גברית, גרולינג, גיטרות (1991-היום)
Susanne Ehlers – שירה נשית, סופרן
Florian Bartl – אבוב, קרן אנגלית
Hans Wolf – פסנתר, קלידים
Luz Marsen – תופים, כלי הקשה (1991-היום)
Michael Schumm – תופי טימפני, כלי הקשה
Andi Nad – גיטרה בס
"Hair" (בעברית: "שיער") הוא סינגל של זמרת הפופ האמריקאית ליידי גאגא.
השיר יצא כסינגל שיווקי מתוך אלבום האולפן השלישי שלה, Born This Way בשנת 2011.
בשיר מספרת גאגא על ילדותה, בה למדה בבית ספר קתולי דתי, בו הייתה תלבושת אחידה צנועה, והדרך היחידה שלה להביע את עצמה הייתה דרך השיער שלה.
השיר יצא כסינגל שיווקי מהאלבום, לאחר שהשיר, "The Edge of Glory" שהיה לסינגל השיווקי הראשון, יצא כסינגל רשמי לאחר שזכה להצלחה רבה ולביקורות משבחות.
לשיר יצאה הקלטת שמע בערוצה הרשמי של גאגא ב-Vevo בתאריך ה-16 במאי 2011 וקיבלה עד חודש אוגוסט 2017 מעל כ-17 מיליון צפיות.
ב-27 במאי 2011 הופיעה גאגא עם השיר בליווי פסנתר בתוכנית "בוקר טוב אמריקה".
בתוכנית "The Paul O'Grady Show" גאגא הופיעה עם השיר ב-17 ביוני 2011, כששיערה נצבע לירוק בליווי פסנתר.
ההופעה קיבלה ביקורת טובה ממבקר מאתר המוזיקה "Digital Spy" שאמר: "זאת רק גאגא מנגנת בפסנתר, אתה לא יכול לעזור לה אלא רק להתרשם ממנה".
בחודש יוני בצרפת גאגא הופיעה בתוכנית הטלוויזיה "Taratata" עם השיר ושינתה את התלבושת שלה לפני ההופעה.
מקוםתאריםמספר עותקיםארצות הברית (RIAA)—174,000סיכוםבכל העולם—630,000
Half-Life: Opposing Force (בעברית: זמן מחצית החיים: כוח נגדי) היא חבילת הרחבה של משחק הירי בגוף ראשון Half Life.
משחק פותח על ידי Gearbox Software ו-Valve Corporation ופורסם לראשונה על ידי Sierra Entertainment ב-1 בנובמבר 1999. זוהי חבילת ההרחבה הראשונה של Half Life.
המשחק יצא בסטים ב-28 בספטמבר 2005.
עלילת המשחק מתרחשת במקביל לאירוע עלילת Half Life, אך היא מתמקדת באירועים מנקודת המבט של נחת אמריקאי (דמויות האויב במשחק המקורי).
המשחק משלב בחוכמה חלק מהאירועים המקוריים של המשחק Half Life, באופן בו השחקן מדי פעם מבחין במהלך המשחק בגורדון פרימן, דמות השחקן במשחק המקורי, ומבקר במספר מקומות מהמשחק הראשון.
השחקן מגלם במשחק זה את רב"ט אדריאן שפרד, אשר נשלח יחד עם צוות נחתים לנטרל מתקן מחקר תת-קרקעי ענק בשם "בלאק מסה" באזור ניו מקסיקו.
Half Life: Blue Shift (בעברית: זמן מחצית החיים: הסחה לכחול) היא חבילת הרחבה של המשחק Half Life.
ההרחבה פותחה על ידי Gearbox Software ויצאה ב-12 ביוני 2001. היא הופצה על ידי Sierra Entertainment והחל מה-24 באוגוסט 2005 מופצת דיגיטלית בסטים על ידי חברת Valve.
כמו חבילת ההרחבה הקודמת (Half-Life: Opposing Force) עלילת ההרחבה מקבילה לזו של Half-Life, אך מסופרת מנקודת מבט של דמות אחרת - מאבטח במתקן "בלאק מסה" בשם ברני קלהון.
לאחר ניסוי שהשתבש במתקן שמביא לפלישת חייזרים, קלהון חייב להילחם על מנת להגיע למקום מבטחים.
הביקורות התייחסו לאורכה הקצר אך שיבחו את הגרפיקה שבהרחבה.
בדומה למשחק המקורי, ברני קלהון מגיע בקרון רכבת חשמלית לאגף C בו הוא עובד כמאבטח בבלאק מסה.
בהיגעו לשם, לאחר כדקה של טיפול בתקלה בדלת, הוא נקרא לעזור בהפעלת מעלית ראשית באגף G שמשום מה נתקעה.
ברני לובש את אפודו, טוען את נשקו ויוצא למעלית התקועה, אך הוא נאלץ ללכת ברגל עקב תקלות בקרונות הרכבת.
לאחר תיקון המעלית, בזמן הרכיבה במעלית מתרחש הניסוי שהשתבש, מה שמביא להתרסקות המעלית וגורם לברני לאבד את ההכרה.
כשברני חוזר להכרה, הוא מתחיל להילחם בחייזרים דמויי הכלב וראשי הסרטן ובעצת מדען שמצא מתחבא, יוצא לכיוון התעלה הצפונית על מנת לצאת מהמקום.
בדרך הוא ממשיך להילחם בדמויי כלב, ראשי סרטן וורטיגונטים, אשר משתמשים בחשמל כדי לתקוף.
ביוצאו מהתעלה, מגיע ברני לתחנה למיון רכבות של בלאק מסה, ולומד ממדען בשם דוקטור הרולד שהוא וחברו דוקטור רוזנברג ועוד קבוצת מדענים קטנה ניסו לברוח למעבדת אבטיפוס המשמשת לניסויי שיגור (טלפורטציה) על מנת לברוח, אבל חלקם נתפסו.
הרולד, אשר עונה על ידי קבוצת נחתים לפני שברני הגיע, מת מפצעיו, וברני מבין שרוזנברג הוא הסיכוי היחיד שלו לברוח למקום מבטחים.
לבסוף, מוצא ברני את רוזנברג ומחלץ אותו ויורד איתו אל מעבדת האבטיפוס, שם על מנת לכוון במדויק את יעד הבריחה, רוזנברג שולח אותו לעולם החייזרי זן (Xen) כדי שיפעיל מכשיר של קבוצת מדענים שהגיעה אל זן וחקרה את הקריסטלים שבו ונהרגה כליל.
ברני מפעיל את המכשיר וחוזר אל רוזנברג ששולח אותו לקומה התחתונה ביותר אל הגנרטור הראשי.
רוזנברג מבקש מקלהון להביא תא כוח טרי ומלא בשביל הטלפורטר הגדול, כי השליחה של ברני אל זן רוקנה את הסוללה שהייתה ברשותם.
לאחר שנלחם בנחתים וחייזרים גם בקומת הגנרטור הראשי, ברני חוזר לרוזנברג עם סוללה מלאה ועוזר לו להפעיל את הטלפורטר ולשגר את כולם למקום היציאה.
ברני יוצא מהמעבדה אחרון בדיוק כאשר הנחתים הפולשים הורסים את הטלפורטר ואת רוב המעבדה.
הרס הטלפורטר גרם ל"ריפלוקס הרמוני שוטף", תופעת לוואי של השיגור אשר משגרת את ברני אקראית למקומות בזן ובלאק מסה.
באחד מהם הוא עד ללכידת גורדון פרימן בידי נחתים.
לבסוף מתייצב השיגור ונעצר וברני חוזר אל רוזנברג ושאר המדענים ובורח איתם ברכב שטח של החברה.
Black Mesa: Blue Shift הוא מוד שנוצר על ידי מעריצים למשחק Black Mesa, אשר מהווה יצירה מחדש של ההרחבה באמצעות כלי מנוע Source.
המוד משוחרר בפרקים, כאשר עד עתה שוחררו חמישה פרקים מתוך שמונה.
Operation: Black Mesa הוא מוד בפיתוח למשחק Black Mesa, אשר מהווה יצירה מחדש של ההרחבה, ושל ההרחבה Opposing Force באמצעות כלי מנוע Source.
Half-Life 2: Deathmatch - מצב מרובה משתתפים ל-Half Life 2. המשחק פותח על ידי Valve ויצא בנובמבר 2004 לסטים.
המשחק כולל את אותו מנוע שנמצא ב-Half-Life 2 וכולל רמות ייחודיות המאפשרות לשחק במצב מרובה משתתפים.
ב-10 בינואר 2008 Valve אפשרה גם לשחקנים שמשחקים על הכרטיס הגרפי NVIDIA לשחק במשחק.
Deathmatch - כל פעם מתחילים מחדש מבלי לעבור סיבוב שלם, והמטרה היא בסך הכל להרוג, לאחר שהורגים שחקן כלשהו, אחרי פחות מ-3 שניות הוא חוזר למשחק.
במצב זה הוא אין קבוצות אלא כולם מול כולם.
המשחק קיבל ציונים גבוהים מהאתרים IGN שנתנה ציון של 9.7/10 ומהאתר GameSpot שנתן ציון של 9.2/10.
Half-Life 2: Lost Coast הוא תוספת קטנה למשחק Half-Life 2 אשר פותחה על ידי חברת Valve.
המשחק פורסם לראשונה להורדה ללא תשלום ב-27 באוקטובר 2005 עבור כל מי שרכש את המשחק Half Life 2. התוספת היא למעשה מיני משחק אשר מטרתה העיקרית הייתה להמחיש את יכולת העיבוד הגבוהה בזמן אמת של הסביבות הווירטואליות במשחק (טכנולוגיית HDRR) אשר בהן נעשה שימוש במנוע התלת־ממד של המשחק.
השלב נוצר עם מגוון רחב של סביבות וירטואליות על מנת להדגיש את האפקטים השונים שמנוע התלת־ממד מסוגל להפיק בזמן אמת.
במשחק זה גיבור המשחק גורדון פרימן נע במעלה צוק גבוה על מנת לסכל שיגור טילים ממשגר טילים על העיר הסמוכה.
שלב זה נוצר במקור עבור המשחק Half-Life 2, אבל בסופו של דבר הוסר מהמשחק.
עלילת המשחק מתרחשת במזרח אירופה, באחת ממדינות ברית המועצות לשעבר.
בתחילת המשחק הגיבור, גורדון פרימן, מצא את עצמו ליד מזח רקוב ומתפורר, בקרבת מנזר הממוקם על צוק אשר משקיף על עיירה קטנה בשם סנט אולגה.
בהמשך, דייג זקן מזהה את פרימן ומפנה אותו למנזר אשר ממנו הקומביין נוהגים לשגר טילים על העיירה.
בהמשך גורדון מטפס לעבר המנזר, נתקל בהתנגדות כבדה מצד החיילים ששומרים עליו ומנסים לעצור אותו.
בהמשך גורדון מצליח להגיע למנזר ולהשבית את משגר הטילים.
בעקבות כך קבוצת חיילים נוספת תוקפת את המנזר בעת שמסוק תקיפה של הקומביין מגבה את החיילים.
לאחר שפרימן מביס את החיילים, הוא משמיד את המסוק באמצעות רקטה נגד טנקים.
המסוק מתרסק על פיגומים ויוצר עבור פרימן נתיב המוביל את פרימן בחזרה אל המזח.
הדייג מברך את פרימן על ההצלחה שלו ומזמין אותו לסעודה בסנט אולגה.
המשחק ממשיך עלילתית את קורותיו של גורדון פרימן גיבור המשחקים הקודמים בסדרה.
במקור המשחק נקרא Half-Life 2: Aftermath, אך שינו את שמו ל-Half-Life 2: Episode One כאשר Valve הודיעה על המשך.
המשחק משתמש גם במנוע Source עם מספר שיפורים אשר נותנים יותר הנאה מאשר הגרסה המיושנת שעליו עובד ה-Half-Life 2.
המשחק נכנס לחבילת ה-The Orange Box בתור בונוס.
עלילת המשחק נתפתח מיד לאחר השמדת כור האנרגיה האפלה שבמצבר הקומביין, ולמעשה מהווה שחזור של רגעיו האחרונים של Half Life 2. לאחר הפיצוץ ועצירת הזמן, הג'י מאן מנסה להכניס את גורדון למצב קיפאון, אך קבוצת וורטיגונים מונעת ממנו לעשות זאת ואף מצילה את אלכס ממוות.
לאחר מכן גורדון מתעורר קבור תחת הריסות, בתחתית המבצר.
דוג, הכלב הרובוטי של אלכס, מוצא את גורדון ומוציא ואתו מההריסות.
לאחר שאלכס מבחינה גורדון היא רצה לחבק אותו, מה שרומז על כך שיש התפתחות במערכת היחסים בין אלכס לגורדון.
השניים יוצרים קשר עם איליי ואנס ואייזק קליינר, הנמצאים מחוץ לעיר.
קליינר מודיע לגורדון כי ליבת האנרגיה האפלה נמצאת במצב לא יציב שנגרם על ידי הפיצוץ בראש המצודה, ושהיא עשויה להתפוצץ בכל רגע, ועל ידי כך לגרום להשמדה מוחלטת של עיר 17 וסביבתה.
גורדון ואלכס נאלצים לחזור לתוך המצודה, שניזוקה קשות לאחר הפיצוץ והלחימה בה.
בתוך המצודה, אלכס וגורדון חוזים בהוצאתו של מתקן רחף המכיל חייזר מסוג כלשהו מהמצודה (שמתגלה במשחק הבא כיצור בשם "אדבייזור" ושמו של מתקן הרחף הוא "אדוויזור-פוד").
הם מגיעים אל הכור, וגורדון מצליח לייצב את הכור.
בעודה נמצאת בחדר הבקרה של המצודה, אלכס מגלה שהקומביין מחישים את פיצוץ הכור בכוונה, משום שהשמדת הכור תיצור שער בין ממדי לעולמם, דרכו הם יוכלו לשלוח צבא ישירות מכוכב הבית שלהם לכדור הארץ.
בנוסף, אלכס מגלה הודעה שנשלחה על ידי ג'ודית מוסמן, שנמצאת בקוטב הצפוני.
בהודעה ג'ודית מודיעה שהיא הצליחה לאתר פרויקט כלשהו, אך הקומביין מתקיפים את המקום ממנו היא משדרת לפני שהמידע אודות אופיו של הפרויקט נמסר.
לאחר ייצוב הכור והעתקת ההודעה למתקן נישא, אלכס וגורדון מנסים להימלט מעיר 17 ברכבת.
מנוסתם נקטעת באיבה, כשהרכבת מתהפכת.
אלכס וגורדון פונים לכיוון היציאה מהעיר ברגל.
כשהם נמצאים בקומת הרכבת התחתית, הם מוצאים סוג זומבי חדש – הזומביין (הלחם של המילים "זומבי" ו"קומביין" שהמציאה אלכס בתור בדיחה), אשר מסוגל לפוצץ את עצמו באמצעות רימון ולגרום נזק לסובבים אותו.
הם גם מגלים שמשום שמערכת ההגנה של הקומביין קרסה, יצורים בשם אנטליונס (חייזרים מהכוכב Xen אשר דומים לעכביש) פלשו לעיר.
בדרכם ליציאה מהעיר, השניים מגלים עיר חרבה מלאת בזומבים, ושהלחימה בין חיילי הקומביין לבין המורדים עדיין נמשכת.
מסכי התעמולה שדוקטור ברין השתמש בהם בעבר כדי להפיץ תעמולה כעת נשלטים על ידי דוקטור קליינר, שמוסר לאזרחי העיר מידע על המתרחש בעולם לאחר המכה שהונחתה על הקומביין, ומזהיר אותם כי עליהם להתפנות מהעיר לפני הריסתה.
בסופו של דבר פרימן וואנס מגיעים לתחנת הרכבת בקצה העיר, שם הם פוגשים את בארני, המארגן פינוי אזרחים מהעיר על רכבות.
הם הודפים את כוחות הקומביין בפעם האחרונה, ומסייעים לבארני ולמספר רב של אזרחים להימלט.
לאחר קרב ממושך, גורדון ואלכס עולים על הרכבת האחרונה (כדי שהקומביין לא יעקבו אחרי הרכבת עם האזרחים).
הרכבת יוצאת מהעיר, אך לא מגיעה ליעדה.
במהלך הנסיעה, כור האנרגיה האפלה שבמצודה הופך ללא יציב, ומשמיד את העיר.
הפיצוץ לא הורס את הרכבת, שנמצאת כבר הרחק מהעיר, אך גורם לה להתהפך.
הדבר האחרון ששומע השחקן לפני סוף המשחק הוא רעש של פלדה נשברת ואת אלכס לוחשת את שמו של גורדון.
גורלם נותר לא ברור עד לתחילת הפרק הבא.
הבינה המלאכותית של אלכס שונתה במיוחד, ואלכס מתפקדת כדמות תומכת ומסייעת בצורה יותר אפקטיבית מאשר במשחק הקודם.
כמו כן, כאשר אלכס סופגת נזק רב מדי, המשחק טוען את השמירה אחרונה, לכן, השחקן צריך להגן עליה.
מצב הנסיעה בכלי רכב הוסר, כיוון שהעלילה מתרחשת בתוך העיר 17 בלבד, ולא כמו במשחק הקודם, שבו השחקן יצא מהעיר למשך פרקים שלמים.
כמו כן, מערכת ה-NPC של אלכס שונתה: המערכת מגיבה לפעולות השחקן.
דוגמה: כאשר השחקן מפנה את אור הפנס שלו לפניה של אלכס במקום חשוך, היא שמה את ידה על הפניה, או כאשר השחקן מתרחק ממנה במקום חשוך, היא אומרת "Don't leave me here!" ("אל תעזוב אותי פה!").
הפרק השני בסדרה, מתחיל בכך שהשחקנים מגלים כי השניים בסדר.
לאחר שיחה קצרה נוצרת סופת פורטל (תופעת לוואי של "הסופר פורטל" שנוצר עקב פיצוץ הכור של המצודה, ומורכב "מאנרגיה אפלה"), אשר לא גורמת נזק לגורדון או לאלכס, אך מקריסה את גשר המסילה.
השניים נכנסים למכרה נטוש, אך כאשר הם מגיעים ליציאה ונכנסים לקבוצה של בקתות נטושות, מותקפים השניים על ידי "האנטר" (צייד) יצור סינת' של הקומביין (יצורי סינת' הם יצורים ששולבו עם אמצעים טכנולוגיים עד למצב שבו לא ניתן לזהות הבדל בין היצור הביולוגי לתוספות הטכנולוגיות).
לאחר מאבק קצר ביותר, ההאנטר מכניע את אלכס, ומעלף אותה.
פרימן חוזר להכרה, ופוגש וורטיגונט אשר מסביר כי למרות מצבה הקשה של אלכס, עדיין ניתן להציל אותה.
הוא יוצר קשר עם וורטיגונים אחרים, באמצעות הוורטיסנס.
גורדון נאלץ לעבור דרך מכרה נטוש, אשר עכשיו משמש את האנטליונים כמושבה, ובדרך מגיע לבסיס קטן של ההתנגדות, שם הוא נאלץ להגן על אלכס ועל הוורטיגונים אשר מנסים להציל אותו מהאנטליונים, ביחד עם גריג ושקלי, שני חברי התנגדות אשר שמו את ביתם במכרה.
כעבור כמה דקות לחימה, מגיע תגבורת של שלושה וורטיגונים, אשר עוזרים לגורדון, גריג ושקלי להביס את האנטליונים.
השניים יוצאים מהמכרה, אך פוגשים שני אנטליונים שומרים, ולאחר שהם מביסים אותם, מספר הוורטיגון על כלי רכב אנושי הנמצא לא רחוק.
גורדון נאלץ לעבור דרך בסיס נטוש של ההתנגדות, תוך כדי זומבים תוקפים את המקום.
אחרי שהם מוצאים את המכונית, אלכס וגורדון מגיעים לתחנת רדיו, שם הם מנסים להזהיר את הבסיס ביער לבן על מתקפה של הקומביין, אך הם לא מצליחים, והם מותקפים על ידי האנטרים.
לפני שהיצור בורח הוא קורא לתגבורת, והמקום מותקף על ידי הקומביין.
הם מגיעים לבסיס קטן של המחתרת אך הם מגלים שהמנוע של המכונית נשרף.
לאחר לוחמה במסוק המסוק מתפרק.
אלכס מבקשת מחבר המחתרת לתקן את מכוניתם כדי שיכלו להתקדם אל White Forest (בסיס המחתרת).חבר המחתרת מסכים אך הוא אומר שיש בחוץ המון זומבים ומתקן מיוחד של הקומביין שיורה טילים קטנים מפריעים להתקדמות.
לאחר לוחמה במתקן ובזומבים שנישארו חיים המכונית תוקנה.
חבר המחתרת הוסיף בונוס למכונית: רדאר המחפש מין דברים קטנים הדומים למצבר שהם שולחים אות לקומביין.
לאחר לוחמה רבה אלכס וגורדון נוסעים בכפר קטן ומגלים שהכפר הקטן הוא בעצם מלכודת.
לאחר עוד לוחמה גורדון מבטל את הכור ושניהם נוסעים.
הם ממשיכים עד שהם פוגשים בדוג המנצח סטריידר.
דוג מוביל אותם לבסיס המחתרת.
במבצר המחתרת הגרעיני, ההכנות לקראת שיגור הטיל לסגירת הפורטל בעיצומן.
לאחר לחימה במספר של האנטרים וסטריידרים, הטיל מושגר ומתפוצץ בהצלחה.
אלכס, אביה וגורדון מתכוונים לצאת בחיפוש אחר הספינה האבודה - ה"בוראליס".
כאשר הם עומדים לעלות אל המסוק, זוג אדבייזורים פורץ אל מנחת המסוקים.
אחד מן האדבייזורים משתק את אלכס וגורדון, בעוד שהשני רוצח את איליי על ידי מציצת מוחו.
דוג (הכלב הרובטוי הענקי של אלכס) תוקף ומבריח את האדבייזורים, ומציל את השניים.
בסוף המשחק גורדון שוכב על הרצפה ורואה את אלכס מבכה על גופתה של אביה.
גורלם של השניים נותר לא ידוע, כיוון שהפרק השלישי מעולם לא הוכרז על ידי Valve.
הבוריאלס היא ספינה ששייכת ל-Aperture Science, המתחרה של Black Mesa.
מסופר שהספינה נעלמה ואיש לא יודע מה עלה בגורלם של צוות הספינה.
הבוריאלס נמצאה בקוטב הצפוני, קרוב למיקום השידור של ג'ודית במשחק הקודם.
אייזק קליינר אומר שבבוריאלס יש טכנולוגיה אשר מסוגלת להביא ניצחון לאנושות (ככל הנראה, טכנולוגיית הפורטל הנייד - ה-ASHPD), ושהקומביין עדיין לא הצליחו להגיע אליה.
לעומת זאת, אילי וונס, מתנגד לרעיונו של קליינר וטוען שיש להשמיד את הספינה.
עבד עם גורדון בבלאק מסה ואף הוזכר בסצנה קצרה מאוד בתחילת המשחק הראשון, כאשר גורדון "בטעות" הרס את הארוחה שלו במיקרוגל.
דוקטור מגנסון מקבל תפקיד משמעותי בפרק השני כיוון שהוא המציא את מכשיר המגנסון - מכשיר אשר נדבק לסטריידרים על ידי זריקתו מהגרביטי גאן והריגתו במכה על ידי ירייה מהאקדח ה 9 מ"מ ישירות למכשיר.
המכשיר היווה חלק בלתי נפרד מתקפת הסטריידרים והאנטרים לפני שיגור הטיל, שכן לא ניתן לעבור את השלב ללא המכשיר.
Hafei Ruiyi הוא טנדר קטן, מתוצרת יצרנית הרכב הסינית Hafei אשר מיוצר משנת 1999 ועד היום.
דגם ה-Hafei Ruiyi יוצא לארצות הברית, קולומביה, ברזיל, אורוגוואי ולצ'ילה מדצמבר 2007, ביחד עם הדגמים "חאפיי ז'ונגי" ו"Hafei Lobo" .
קבינה כפולה cabina-doble) 4) דלתות
influenzae, בתעתיק לעברית: המופילוס אינפלואנזה.
influenzae תואר לראשונה בשנת 1892 על ידי ריצ'רד פייפר במהלך מגפת שפעת.
עד לשנת 1933, טרם גילוי נגיפי השפעת, נחשב החיידק בטעות כמחולל מחלת השפעת.
influenzae אחראי על מגוון רחב של זיהומים אופורטוניסטיים מקומיים ופולשניים.
מין זה היה האורגניזם החי הראשון שכל הרצף הגנומי שלו פוענח .
בשנת 1930 הוגדרו שתי קבוצות עיקריות של H.
זנים בעלי קפסולה סווגו על בסיס האנטיגנים הקפסולריים הנבדלים שלהם.
ששת סוגי הזנים של H.
השונות הגנטית בין זנים חסרי קפסולה גדולה יותר מזו שבקבוצה בעלת הקפסולה.
זנים חסרי קפסולה נחשבים כלא ניתנים לאפיון (נקראים nontypable-NTHi) בשל העדר סרוטיפים קפסולריים; עם זאת, ניתן לסווגם על פי רצף הבסיסים הנוקלאוטידים.
הפתוגנזה של זיהומים על רקע H.
influenzae אינה ברורה במלואה, אם כי נוכחות של הקפסולה בסוג B (Hib), סרוטיפ הגורם למצבים כגון דלקת מכסה הגרון, ידועה כגורם מרכזי לאלימות החיידק.
הקפסולה שלהם מקנה להם עמידות כנגד פגוציטוזיה וליזיס בתיווך מערכת המשלים של המאכסן הבלתי מחוסן.
זנים חסרי קפסולה הם כמעט תמיד פחות פולשניים; עם זאת, הם עלולים, לייצר תגובה דלקתית בבני אדם, אשר עלולה להוביל לתסמינים רבים.
חיסון עם תרכיב נגד Hib יעיל במניעת זיהום Hib, אך לא מונע זיהום עם זני NTHi .
influenzae הם פתוגנים אופורטוניסטים; כלומר, הם בדרך כלל חיים בפונדקאי שלהם מבלי לגרום בהם למחלה, אך גורמים לבעיות בשילוב עם גורמים אחרים (כגון מזיהום ויראלי, מירידה בתפקוד המערכת החיסונית או ברקמות דלקתיות כרוניות, למשל מאלרגיות) ליצירת הזדמנות.
הם מדביקים את הפונדקאי על ידי כך שהם נדבקים לתא הפונדקאי באמצעות חלבוני הדבקות חוץ ממברנליים (trimeric autotransporter adhesins).
מחלה נרכשת באופן טבעי, שנגרמה על ידי H.
influenzae, מתרחשת כנראה בבני אדם בלבד.
אצל תינוקות וילדים קטנים הזן Hib עלול לגרום לבקטרמיה, דלקת ריאות, דלקת מכסה הגרון, ודלקת קרום המוח חיידקית חריפה.
לפעמים, נגרמים גם צלוליטיס, דלקת העצם, וכן דלקת מפרקים זיהומית.
זוהי גם אחת מהסיבות לזיהום ולדי.
בשל השימוש השגרתי בחיסון תרכיב Hib בארצות הברית מאז 1990, שכיחות מחלת Hib הפולשנית ירדה ל-1.3 לכל 100,000 ילדים.
ברם, Hib נשאר כגורם העיקרי לדלקות בדרכי הנשימה התחתונות אצל תינוקות וילדים במדינות מתפתחות, שבהן החיסון אינו מצוי בשימוש נרחב.
זנים לא קפסולרים של H.
influenzae אינם מושפעים על ידי תרכיב Hib, וגורמים לדלקות אוזניים (דלקת האוזן התיכונה), דלקות עיניים (דלקת הלחמית) וסינוסיטיס אצל ילדים, וכן לדלקת ריאות במבוגרים.
תכונות קליניות עשויות לכלול סימפטומים ראשוניים של דלקת בדרכי הנשימה העליונות המחקות זיהום וירלי, כרוכה לעיתים בחום, בדרך כלל ברמה נמוכה.
הדבר עלול להתקדם תוך כמה ימים לדרכי הנשימה התחתונות, עם סממנים הדומים לעיתים קרובות לאלה של ברונכיטיס חרחורי.
הכיח עשוי להיות צמיגי ולעיתים קרובות בעל צבע אפור או קרם.
השיעול עלול להימשך שבועות ללא הטיפול ההולם.
מקרים רבים מאובחנים רק לאחר הדגמת זיהומים שאינם מגיבים לפניצילין בחזה או לדור הראשון של צפלוספורינים.
בצילום רנטגן חזה או בטומוגרפיה ממוחשבת של הראות (CT) ניתן לזהות קונסולידציה אלוואולרית.
influenzae מבוצע בדרך כלל על ידי תרבית חיידקים או על ידי מבחן אגלוטינצית לטקס חלקיקית.
האבחנה נחשבת כמאושרת כאשר החיידק מבודד מאתר סטרילי בגוף.
influenzae שתורבת מחלל הלוע והאף (nasopharyngeal), או מהכיח, לא יהווה אישור חד-משמעי למחלה של H.
influenzae, כיוון שבאתרים אלו ניתן למצוא את החיידק באנשים ללא מחלה.
influenzae המבודד מנוזל שדרה-מוח, או מדם יהווה אינדיקציה לזיהום ודאי.
influenzae מתבצעת על צלחות אגר, בעדיפות לאגר שוקולד, תוך הוספת הגורמים X (המין) ו- V (ניקוטינאמיד אדנין דינוקלוטיד - NAD) והדגרה ב-37 מעלות צלזיוס באינקובטור בסביבה מועשרת ב-CO2 .
צמיחת אגר הדם מושגת רק כתופעת לוואי סביב חיידקים אחרים.
influenzae מופיעות כמושבות קמורות, חלקות, חיוורות, אפורות או שקופות.
בחינה מיקרוסקופית של תבחינים בצביעת גראם של H.
ניתן לאפיין יותר את האורגניזם המתורבת באמצעות בדיקות קטלאז ואוקסידאז, ששניהם אמורים להיות חיוביים.
יש צורך בבדיקה סרולוגית נוספת כדי להבחין בפוליסכריד הקפסולרי ולהבחין בין H.
על אף רגישותה של תרבית החיידקים לבידוד החיידק, שימוש באנטיביוטיקה לפני איסוף הדגימה מפחית במידה נכרת את שיעור בידודי H.
influenzae הוא חיידק הדורש תשומת לב מרובה לגידולו בתרבית, וכל שינוי של נוהלי התרבית עלל להפחית מאוד את שיעורי הבידוד.
הרמה הנמוכה של מעבדות רפואיות במדינות מתפתחות גרמה לשיעור בידודו הנמוך.H.
influenzae יכול לצמוח בסביבה ההמוליטית של Staphylococcus aureus על צלחות אגר דם; המוליזה של כדוריות דם אדומות באגר דם על ידי Staphylococcus aureus משחררת פקטור V החיוני לצמיחתו של H.
influenzae לא יצמח מחוץ לאזור ההמוליטי של S.
aureus, בשל היעדר בחומרים מזינים כמו פקטור V באזורים אלה.
אגר פילדס מועדף לצורכי בידוד.
במדיום לוינטל, זנים קפסולויים מדגימים נצנוץ ססגוני מובהק (Iridescence).
מבחן אגלוטינציה חלקיקית בלטקס (agglutination particle latex -LAT) היא שיטה רגישה יותר לגילוי H.
מכיוון שהשיטה מסתמכת על מציאותו של אנטיגן ולא על חיידקים ברי קיימא, התוצאות אינן מופרעות בגין שימוש קודם באנטיביוטיקה.
יש לה גם את היתרון הנוסף של שיטה מהירה בהרבה משיטות תרבית.
עם זאת, בדיקת רגישות לאנטיביוטיקה אינה אפשרית בשיטת LAT בלבד, ולכן יש צורך להשתמש במקביל בשיטת התרבית.
סוג אבחון נוסף הוא אבחון מולקולרי באמצעות PCR, שהוא רגיש יותר מאשר מבחני הלטקס או תרבית חיידקים.
שיטות PCR הוכחו כרגישות יותר מבדיקות LAT או תרבית, והן ספציפיות ביותר.
עם זאת, מבחני PCR טרם הפכו לשגרה במסגרות קליניות.
influenzae היה האורגניזם הראשון שכל הגנום שלו רוצף.
חיידק זה נבחר מכיוון שאחד ממובילי הפרויקט, חתן פרס נובל המילטון סמית', עבד על כך במשך עשרות שנים והצליח לספק ספריות DNA איכותיות.
הגנום מורכב מ־1,830,140 זוגות בסיסים של DNA בכרומוזום מעגלי יחיד המכיל 1740 גנים המקודדי חלבון, 2 גנים של tRNA ו- 18 גנים נוספים של RNA.
שיטת הרצוף ששימשה הייתה של ריצוף גנום שלם "בשיטת רובה הציד", שהושלם ופורסם בעיתון המדעי Science בשנת 1995.
pneumoniae ניתן למצוא בדרכי הנשימה העליונות של בני האדם.
pneumoniae תמיד התגבר על השפעתו של H.
influenzae על ידי התקיפה שלו בהידרוגן פרארוקסיד, תוך הסרת מולקולות השטח החיוניות להישרדותו של H.
כאשר שני החיידקים ממוקמים יחד בתוך חלל האף, תוך שבועיים, רק H.
כאשר כל אחד מהם ממוקם בנפרד בחלל האף, כל אחד מהם שורד.
כאשר בדקו את רקמת דרכי הנשימה העליונות בעכברים שנחשפו בו זמנית לשני מיני החיידקים, נמצא מספר גדול במיוחד של נויטרופילים (תאי חיסון).
בעכברים שנחשפו רק לאחד המינים, לא נצפתה נוכחות של תאים נויטרופילים.
בבדיקות המעבדה נמצא כי נויטרופילים שנחשפו לחיידקי H.
influenzae מתים, היו תוקפניים יותר בתקיפת S.
pneumoniae מאשר נויטרופילים שלא נחשפו.
influenzae מתים לא הייתה כל השפעה על חיידקי H.
שני תרחישים עשויים להיות אחראים לתגובה זו:
influenzae מותקפים על ידי חיידקי S.
pneumoniae קיים איתות למערכת החיסון לתקוף את S.
השילוב של שני המינים מעורר תגובה של מערכת החיסון שאינה מתרחשת על ידי אף אחד מהמינים בנפרד.
influenzae'' אינו מושפע על התגובה החיסונית.
Haima F7 (בסינית: 福美来F7) הוא מיניוואן המוגדר קומפקטי, מתוצרת יצרנית הרכב הסינית Haima Automobile (שם רשמי: "FAW Haima Automobile Co., Ltd"), חברת בת של קונצרן הרכב FAW Group אשר מיוצר משנת 2016 ועד היום בסין.
דגם "Haima F7" הוצג לראשונה בתערוכת הרכב הבינלאומית של בייג'ינג, במאי 2016.
Haima 7 הוא SUV המוגדר כקרוסאובר קומפקטי מתוצרת יצרנית הרכב הסינית Haima Automobile (שם רשמי: "FAW Haima Automobile Co., Ltd"), חברת בת של קונצרן הרכב FAW Group אשר מיוצר משנת 2010 ועד היום בסין.
בשנת 2013 עבר דגם "Haima 7" מתיחת פנים ומאז קרוי "Haima S7".
מתיחות פנים לדגם "Haima 7"
מתיחת פנים ראשונה - שנת 2013.
מתיחת פנים שנייה - שנת 2015.
מתיחת פנים שלישית - אוקטובר 2016.
Haima Familia M5 היא מכונית משפחתית גדולה המוגדרת מכונית קומפקטית מתוצרת יצרנית הרכב הסינית Haima Automobile (שם רשמי: "FAW Haima Automobile Co., Ltd"), חברת בת של קונצרן הרכב FAW Group אשר מיוצרת משנת 2014 ועד היום בסין.
קיבולת מכל דלק - 50 ליטר,
Haima 2 היא מכונית סופרמיני מתוצרת יצרנית הרכב הסינית Haima Automobile (שם רשמי: "FAW Haima Automobile Co., Ltd"), חברת בת של קונצרן הרכב FAW Group אשר יוצרה בין השנים 2009–2015.
דגם "Haima 2" התבסס על דגם מאזדה 2 (דור שלישי (DE) מתוצרת מאזדה.
בשנת 2011 עבר דגם "Haima 2" מתיחת פנים.
Haima 3 היא מכונית משפחתית מתוצרת יצרנית הרכב הסינית Haima Automobile (שם רשמי: "FAW Haima Automobile Co., Ltd"), חברת בת של קונצרן הרכב FAW Group אשר יוצרה בין השנים 2007–2013.
דגם "Haima 3" התבסס על דגם מאזדה 3 מתוצרת מאזדה.
בשנת 2011 עברו דגמי "Haima 3" מתיחת פנים.
Haima Familia M8 היא מכונית משפחתית גדולה המוגדרת מכונית קומפקטית מתוצרת יצרנית הרכב הסינית Haima Automobile (שם רשמי: "FAW Haima Automobile Co., Ltd"), חברת בת של קונצרן הרכב FAW Group אשר יוצרה בין השנים 2013–2017 בסין.
קיבולת מכל דלק - 61 ליטר.
דגם "Haima Fstar" החל משווק בסין ביולי שנת 2013.
5 דלתות (2 דלתות צד אחוריות - דלתות הזזה).
7 נוסעים בתצורת ישיבה של 3 טורים.
דגמי "Haima Fstar" מיוצאים לפיליפינים.
Halcyon (בעברית: הלסיון) הוא אלבום האולפן השני של הזמרת והפזמונאית האנגלייה אלי גולדינג.
האלבום יצא לאור ב-5 באוקטובר 2012, על ידי חברת התקליטים פולידור רקורדס.
"Anything Could Happen" – יצא לאור ב-17 באוגוסט 2012, כסינגל הראשון מתוך האלבום.
"Figure 8" – יצא לאור ב-13 בדצמבר 2012, כסינגל השני מתוך האלבום.
עם יציאתו נכנס השיר למקום ה-33 במצעד הסינגלים הבריטי.
"Explosions" – יצא לאור ב-30 בינואר 2013, כסינגל השלישי מתוך האלבום.
עם יציאתו נכנס השיר למקום ה-13 במצעד הסינגלים הבריטי.
כדי לקדם את האלבום, יצאה גולדינג ב-7 בדצמבר 2012, לסיבוב ההופעות השני שלה, "The Halcyon Days Tour", אשר הסתיים ב-12 באוגוסט 2014.
Halcyon Days (בעברית: ימי הליקסון) הוא אלבום המהדורה המחודשת השני של הזמרת-יוצרת אנגלייה אלי גולדינג.
האלבום יצא לאור ב-23 באוגוסט 2013, על ידי חברת התקליטים פולידור רקורדס.
"Burn" – יצא לאור ב-5 ביולי 2013, כסינגל הראשון מתוך האלבום.
עם יציאתו נכנס השיר למקום הראשון במצעד הסינגלים הבריטי.
"How Long Will I Love You" – יצא לאור ב-10 בנובמבר 2013, כסינגל השני מתוך האלבום.
עם יציאתו נכנס השיר למקום השלישי במצעד הסינגלים הבריטי.
"Goodness Gracious" – יצא לאור ב-21 בפברואר 2014, כסינגל השלישי מתוך האלבום.
עם יציאתו נכנס השיר למקום ה-16 במצעד הסינגלים הבריטי.
Half-Breed (בעברית: חצי גזע) הוא אלבום האולפן העשירי של זמרת הפופ האמריקנית, שר.
האלבום יצא לאור בספטמבר 1973, על ידי חברת התקליטים MCA רקורדס.
מתוך האלבום יצא הסינגל היחיד "Half-Breed", שזכה להצלחה רבה.
עם יציאתו נכנס האלבום אל המקום ה-28 במצעד הבילבורד 200.
"Half-Breed" - יצא לאור בספטמבר 1973, כסינגל הראשון והפותח מתוך האלבום.
Haiz הוא המיני-אלבום הראשון של הזמרת האמריקאית היילי סטיינפלד.
המיני-אלבום יצא לאור ב-13 בנובמבר 2015 על ידי חברת התקליטים ריפבליק רקורדס.
המיני-אלבום הגיע למקום ה-57 במצעד הבילבורד 200.
Hair (בעברית: שיער) הוא סינגל שהוקלט על ידי להקת הפופ הבריטית ליטל מיקס, בשיתוף עם הראפר שון פול.
השיר יצא לאור ב-15 באפריל 2016, כסינגל מתוך אלבומה השלישי של הלהקה Get Weird, על ידי חברת התקליטים סייקו מיוזיק.
השיר הוא הסינגל הרביעי והאחרון מתוך האלבום.
השיר הגיע למקום ה-11 במצעד הסינגלים הבריטי.
השיר נכתב על ידי אניטה בליי, אדוורד פררה ארפיורד, אין ג'יימס, הנריק ברמן מיכלסן, קמיל פרסל ושון פול והופק על ידי אלקטריק.
איגוד תעשיית ההקלטות הבריטי העניק לשיר את תואר הפלטינה, על מכירות של למעלה מ-770,000 עותקים במדינה, מה שהופך אותו לאחד מהשירים הנמכרים ביותר של הלהקה.
הקליפ הרשמי של Hair" הופץ ב-20 באפריל 2016, ב-Vevo ובוים על ידי דירקטור X, שביים בעבר את הקליפ לסינגל הראשון של הלהקה, "Black Magic".
הקליפ מתמקד במסיבת פיג'מות שבנות הלהקה עורכות, תוך שהן מגלות כי אחד מבני הזוג שלהן (לא במציאות), שון פול, הצטלם עם מישהי אחרת באינסטגרם.
נכון לאוקטובר 2020, מונה הצפיות של הקליפ עומד על למעלה מ-400 מיליון צפיות.
מקוםתאריםמכירותאוסטרליה (ARIA)פלטינה 2×140,000ברזיל (Pro-Música Brasil)פלטינה 3×120,000בריטניה (BPI)פלטינה770,000הולנד (NVPI)זהב20,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורניו זילנד15 באפריל 2016הזרמת מוזיקה • הורדה דיגיטליתסייקו
במשחק, אשר מהווה פריקוול למשחק Half-Life 2, השחקן נכנס לנעליה של אלכס ואנס במשימתה לתפוס נשק על אשר מופתח על ידי הגזע החייזרי "קומביין".
על השחקן להשתמש בשלטי מציאות מדומה על מנת לבצע אינטראקציה עם הסביבה וכן על מנת להילחם באויבים, על ידי שימוש ב-"כפפות כוח משיכה" (Gravity Gloves) על מנת לבצע מניפולציה לחפצים שוני, בדומה ל-"רובה כוח המשיכה" (Gravity Gun) האייקוני מהמשחק השני והאפיסודות שלו.
המשחק כולל אלמנטים מסורתיים מהסדרה כמו פאזלי פיזיקה, לחימה, חקירת העולם וכן אלמנטים של הישרדות-אימה.
המשחק הקודם בסדרה, Half-Life 2: Episode Two, יצא לאור ב-2007. לאחר מספר ניסיונות כושלים לפתח פרויקטים נוספים בסדרה, חברת Valve החלה בניסויים בפיתוח משחקים המבוססים על מציאות מדומה באמצע העשור השני של המאה ה-21, תוך כדי הדרישה הגודלת למשחק גדול המבוסס כולו על מציאות מדומה בלבד.
המשחק נכנס להפקה מלאה ב-2016, על ידי שימוש במנוע החדש, Source 2 כאשר הצוות שעובד על פיתוח המשחק הוא הגדול ביותר שהיה עד כה.
המשחק זכה לשבחים על הגרפיקה, הדיבוב, הנרטיב וכן האטמוספירה ונחשב להצלחה מסחרית בתחום המציאות המדומה.
Half-Life: Alyx הוא משחק מציאות מדומה (VR) התומך בכלל הקונסולות הייעודיות התומכות ב-SteamVR, כמו Valve Index, HTC Vive, אוקולוס ריפט, אוקולוס קווסט וכן כלל משקפי המציאות המעורבת של Windows.
כיוון שהמשחק תוכן לעבוד מלחתחילה עם חומרת מציאות מדומה בלבד, לחברת Valve מעולם לא היה תכנון להוציא גרסת נטולת מציאות מדומה.
המשחק תומך במודים שונים שמפותחים על ידי הקהילה ומפורסמים ב-Steam Workshop.
גרסת בטא הכוללת כלי פיתוח למשחק שאינו מבוסס על מציאות מדומה הודלפה בפלטפורמת Steam, המאפשרת ביצוע מספר פעולות מוגבלות גם ללא ציוד של מציאות מדומה כמו הרמת פריטים וירי בנשק.
המעצב דייוויד ספריירר ציין כי המשחק אינו משחק פרקי או סיפור צד, אלא וכי הוא באורך דומה לזה של Half-Life.
על השחקנים להשתמש בשלטי המציאות המדומה על מנת להשיג תחמושת, להשתמש בממשקים שונים, לזרוק חפצים וכן להילחם בקרבות.
בדומה לרובה כוח המשיכה (Gravity Gun), לשחקן יש כפפות כוח משיכה (Gravity Gloves), המאפשרות לשחקן לבצע מניפולציה לכוח המשיכה.
אלמנטים מסורתיים מהמשחקים הקודמים בסדרה נמצאים במשחק זה, כמו חקירת העולם, פאזלים, לחימה ועלילה.
לכל נשק הקיים במשחק ניתן להשתמש ביד אחת, שכן חברת Valve רצתה לתת לשחקנים יד חופשית על מנת שיוכלו לאחוז בנשק וגם לבצע אינטראקציה עם הסביבה.
אף על פי שהמשחק הוא בעיקר ירי בגוף ראשון, יש לו גם אלמנטים של הישרדות-אימה, שכן ככל שמתקדמים במשחק, התחמושת והחיים הפזורים בשלבים נהיים יותר ויותר נדירים וכן המשחק כולל היתקלויות מפחידות ומפתיעות.
כמו בכל משחק ירי בגוף ראשון, השחקן יכול להזיז את אלכס ברחבי המפה.
ניתן לבצע זאת באמצעות חדר מספיק מרווח בו השחקן יכול פיזית לנוע, על מנת להניע את הדמות או באמצעות בקרים אנלוגיים הנמצאים על שלטי המציאות המדומה (שיטה נפוצה ברוב משחקי הווידאו) ובכך "לשגר" את הדמות לנקודה בה השחקן רוצה.
במקרה של "שיגור", המשחק עדיין מבצע סימולציה של תנועה אף על פי שהמעבר נראה מיידי, כך שדמותו של השחקן עדיין יכולה למות אם היא מותקפת או נופלת מגובה רב מדי.
ביום ההוצאה לאור, ל-Half-Life: Alyx היו כ-43 אלף שחקנים אשר שיחקו במשחק במקביל.
על פי האנליסט דניאל אחמד מחברת Niko Partners, ההשקה הייתה מוצלחת בסטנדרטים של משחקי מציאות מדומה ועקפה את שיא השחקנים במשחק המציאות המדומה Beat Saber.
אף על פי כן, אחמד ציין כי .
עובד חברת Valve, גרג קומר ציין כי החברה ידעה שמספר השחקנים יהיה יחסית קטן בעת ההשקה וכן כי הקהל .
מנכ"ל החברה, גייב ניוול, ציין כי מדובר ב- בטכנולוגיות לטווח ארוך.
שבוע לאחר הכרזת המשחק, סט המציאות המדומה Valve Index הכולל את המשקפיים, בקרים ואת התחנות בסיס נמכר לחלוטין בארצות הברית, קנדה ואירופה.
באמצע חודש ינואר 2020, המלאי אזל לחלוטין בכל 31 האזורים בהם הוא נמכר.
על פי חברת Superdata, חברת Valve מכרה כ-103 אלף יחידות של Index ברבעון האחרון של שנת 2019, בהשוואה לכ-149 אלף יחידות שנמכרו בכלל שנת 2019, מה שהפך את ה-Index לסט המציאות המדומה הנמכר ביותר באותו הרבעון למחשב האישי.
הָאיְיָאנְג (בסינית: בתרגום לעברית: אוקיינוס) היא סדרת לוויינים סינים מסוג חישה מרחוק לחקר האוקיינוס.
הלוויין הראשון שוגר בשנת 2002. מאז שוגרו לוויינים נוספים ומתוכננים שיגורים חדשים.
הלוויינים תוכננו ונבנו על ידי סניף שנחאי של תאגיד הטכנולוגיה בתחום החלל של סין.
צי הלוויינים מנוהל על ידי יחידות של משרד משאבי טבע של סין.
Haiyang-1 מיועד לחקר צבע האוקיינוס
Haiyang-2 מיועד לחקר דינמיקת שינוים בסביבה הימית
Haiyang-3 מיועד לחקר הסביבה הימית.
השיגור הראשון מתוכנן לשנת 2023.
הלוויינים נבנו על בסיס לווייני סדרה Shijian והותקנו בהם ציודים מדעיים בהתאם למטרת הלוויין.
לוויינים מדגם צוידו Haiyang-3 במכ"ם מפתח סינתטי.
הלוויין הראשון היה במשקל 367 ק"ג והיה מצויד במנוע לשינוי מסלול.
הוא היה מצויד בפאנל סולארי בהספק 450 וא"ט וסוללת מצברים.
העברת הנתונים מתבצעת בעזרת משיב וזיכרון פנימי של 90 MB.
הנתונים מועברים ל-3 תחנות קרקע.
לוויין ראשון מדגם זה הוגדר כניסיוני והפסיק לפעול בשנת 2004. הלוויין השלישי והרביעי פועלים (נכון לשנת 2023) ומתוכננים שיגורים נוספים.
לוויינים מדגם Haiyang-2 הם במשקל של כ-1600 ק"ג והספק פאנלים גדל ל-1550 וא"ט.
הלוויינים תוכננו לעבודה של 3 שנים, אך נכון לשנת 2023 לוויין ראשון ששוגר בשנת 2011 פעיל.
כל הלוויינים שוגרו ממרכז שיגור הלוויינים טאיואן ופועלים במסלול מסונכרן-שמש.
Hakuchō (ידוע גם כ- Cosmic Radiation Satellite (CORSA-b)) היה טלסקופ שפעל בתחום קרני רנטגן והיה טלסקופ חלל יפני ראשון בתחום זה.
הוא היה זהה לוויין CORSA ששיגורו נכשל בשנת 1976 עקב בעיה במשגר.
הלווין קיבל את שמו (שפירושו ביפנית "ברבור") לאחר שיגורו).
מספר שנים הוא פעל במקביל לטלסקופ החלל איינשטיין האמריקאי ו-Tenma היפני.
הטלסקופ שוגר ב-21 בפברואר 1979 ממרכז החלל אוצ'ינורה בעזר משגר M-3C.
הוא פותח על ידי מכון החלל ומדעי אווירונאוטיקה שהיה חלק של אוניברסיטת טוקיו.
על המכשיר הותקנו 3 מכשירים שכללו 11 רגשים:
בזמן פעילותו התגלו מקורות קרני רנטגן חדשים, בוצע תצפית ארוך טווח של כוכבים ניטרוניים והתגלו מקורות של התפרצויות קרני רנטגן.
הֵיילוֹ היא סדרת משחקי וידאו מדע בדיוניים אשר נוצר על ידי חברת Bungie ונמצא בבעלות חברת Microsoft Game Studios.
עלילת הטרילוגיה העיקרית של הסדרה מתמקדת בהרפתקאותיו של מאסטר צ'יף, חייל-על אשר נלחם בחייזרים שפלשו לכדור הארץ.
סדרת המשחקים מוגדרת כמשחקי ירי בגוף ראשון (First Person Shooter) ובו השחקן מגלם את דמותו של מאסטר צ'יף (Master Chief), השריד האחרון מתוכנית "ספרטה" של האנושות ליצור חיילי-על.
המשחקים בסדרה מתנהלים בזירות רבות ומגוונות ומלאות אקשן מסביב, כאשר השחקן נאלץ להילחם בחוצנים פולשים מזנים שונים כדי להבטיח את קיום האנושות.
בכל משחק בסדרה, השחקן מכוסה בשריון מתכתי ובמגן אנרגיה, המאפשר את החסינות הרבה של השחקן מפני פגיעות.
כאשר השריון נפגע, המגן מתריע על כך בעזרת אזעקות, ומחדש את עצמו כמה שניות לאחר מכן.
המשחק פותח על ידי חברת Bungie.
החברה נקנתה על ידי מיקרוסופט שהפיצה את המשחק עם יציאת קונסולת המשחקים שלה, ה-Xbox, בשנת 2001.
המשחק זכה להצלחה רבה הן בביקורות והן מבחינת מכירות ובעקבות כך יצאה גרסה למחשב האישי שזכתה להצלחה קטנה יותר.
כאשר יצא משחק ההמשך, Halo 2, השתרכו תורים ארוכים מחוץ לחנויות משחקים בארצות הברית של אנשים שרצו לקנות את המשחק.
משחק ההמשך "עשה היסטוריה" כאשר מכירותיו ביום הראשון ליציאתו הסתכמו ב-125 מיליון דולר (לשם השוואה, הסרט שודדי הקאריביים 2 שהיה הסרט עם הפתיחה המוצלחת בעולם נכון לשנת 2006, היה צריך סוף שבוע שלם בשביל להגיע לסכום דומה)
Halo 2 המשיך את העלילה של קודמו, כאשר צבא החייזרים תוקף את כדור הארץ.
מלבד גרפיקה משופרת ואזורי משחק מגוונים המשחק שינה את שיטת הלחימה שהייתה במשחק הקודם – במשחק ההמשך השחקן יכול להחזיק נשק בכל יד, ולא נשק אחד בכל פעם, שגרם לשינוי טקטי מסוים באופן שבו השחקנים משחקים.
עד היום (2008) זהו המשחק המשוחק ביותר בשירות ריבוי המשתתפים של מיקרוסופט, ה-Xbox Live, ונספרו למעלה מ-500 מיליון משחקים בשירות.
בכנס המקדים של מיקרוסופט לתערוכת E3 בשנת 2006 נחשף הקדימון ל-Halo 3, המשחק השלישי והאחרון בטרילוגיה המיועד לקונסולת ה-Xbox 360. הקדימון מראה את כדור הארץ כבוש על ידי צבא החייזרים, כאשר חפירה ארכאולוגית שלהם מגלה חפץ של גזע עתיק בשם ה-Forerunners, הגזע שהקים את עולם-הטבעת שעל שמו קרוי המשחק.
הקדימון נעשה כולו בעזרת המנוע הגרפי של המשחק והיה זמין להורדה ללקוחות Xbox Live עוד במהלך הכנס.
Halo: Reach יצא בשנת 2010, המשחק החמישי בטרילוגיה.
נכון ליוני 2011, Halo: Reach הוא אחד המשחקים הנמכרים ביותר בהיסטוריה, עם מכירות שנאמדות כ-4 מיליון עותקים בשבוע הראשון.
במהלך תערוכת E3 האחרונה (2011), נחשף קדימון למשחק Halo 4 אשר אמור לצאת בתקופת החגים של 2012.
חברת 343 Industies מפתחת משחק שמתרחש ביקום של Halo ונקרא Halo 4 לפי הקדימון שנחשף בתערוכת E3, מאסטר צ'יף קם מתאו אשר ישן שם.
בשנת 2025, מגזין רולינג סטון דירג את המשחק הראשון בסדרה במקום ה-11 ברשימת 50 משחקי הוידאו הגדולים בכל הזמנים.
Halo 3: ODST (בעברית: היילו 3: ODST) הוא משחק וידאו מסוגת יריות בגוף ראשון אשר פותח על ידי חברת Bungie ומשווק על ידי מיקרוסופט, אשר יצא לאור באופן בלעדי לקונסולת המשחקים Xbox 360 ב-22 בספטמבר 2009, כשנתיים לאחר שהכותר הקודם בסדרה Halo 3 יצא לשווקים.
חברת Bungie הגו בתחילה את ODST כפרויקט צדדי אשר יועד לצאת לשווקים בתקופה שבין יציאת המשחק Halo 3 לשווקים עד לצאת המשחק הבא בסדרה Halo: Reach לשווקים.
במהלך הפיתוח, הפרויקט גדל והפך למשחק וידאו בהיקף גדול.
הגרסה המחודשת יצאה ב-30 במאי 2015 לקונסולת המשחקים Xbox One, ב-22 בספטמבר 2020 למערכת ההפעלה Microsoft Windows וב-17 בנובמבר 2020 לקונסולת המשחקים Xbox Series X.
Halo 3: ODST הוא משחק משחק פעולה מגוף ראשון.
אף על פי שהמשחק נושא דמיון רב לכותרים הקודמים בסדרת Halo השחקן לא מגלם במשחק זה את דמותו של חיל העל Master Chief.
במקום זאת, השחקן משחק בחייל בודד בשם "הטירון".
משום שהשחקן לא מחזיק שריון המתקדם של Master Chief הוא לא מסוגל לנתר למרחקים או לנוע במהירות.
את קמפיין המשחק ניתן לשחק לבד.
מטרת השחקן במשחק היא למצוא את חברי הצוות שלו.
לאחר מציאת פריטים אותם השאירו מאחוריהם (כגון רובה צלפים) פלאשבק השחקן נוטל על עצמו את התפקיד של החייל הנעדר.
ב-Halo 3: ODST יש מצב מרובה משתתפים הדומה למצב המרובה משתתפים מ־Halo 3 השינויים היחידים ש־BUNGIE הוסיפה אלו שלוש מפות חדשות: Longshore, Heretic, Citadel.
כמו ב־Halo 3 אפשר לאסוף מדליות ושריונות מיוחדים על ידי הישגים של ה-Xbox Live ומציאת חפצים מיוחדים בקמפיין.
ב-Halo 3: ODST הוצג מצב חדש "Firefight" מצב זה הוא co-op של עד ארבעה שחקנים, במצב זה צריך לשרוד את גלי המתקפות של הקובננט עד סוף הקרב.
המשחק מתחיל בדיון בין חברי היחידה על המשימה, באק, מפקד היחידה מציג את ורוניקה, קצינה האחראית על המבצע בעיר של ניו מומבאסה העיר ש Master Chief נטש בזמן הקרב.
לאחר שהיא מראה להם את התוכנית כל חבר יחידה נכנס לתא שיגור ומשוגר מחוץ לחללית אל החלל.
היחידה הייתה אמורה להיכנס לניו מומבאסה אבל בזמן השיגור חללית קובננט נכנסת למסלול הנחיתה של היחידה מה שיוצר גל רדיואקטיביות ומסיט את היחידה מהמסלול.
לאחר שש שעות "הטירון" מתעורר מתרדמת ומוצא את עצמו בניו מומבאסה השורצת בחיילי קובננט.
בעזרת "המפקח", דמות מחשב בעלת בינה מלאכותית "הטירון" יוצא למסע חיפוש אחרי רמזים למה שקרה בזמן שהיה מחוסר הכרה.
במהלך המשחק "הטירון" צריך לגלות מה הקובננט מחפשים בניו מומבאסה.
כש"רוקי" מוצא רמזים על חבריו ליחידה השחקן יכול לשחק בתור: באק המפקד, דאץ', רומאו הצלף, ורוניקה קצינה האחראית על המשימה ומיקי.
"רוקי" הוא החדש והצעיר ביחידה, במהלך המשחק הוא לא מדבר, הפעמים היחידות ששומעים אותו הן כשהוא סופג מכה.
בעקבות כישלונו של הסרט Halo והתחלתו של Halo: Reach החברה BUNGIE ראתה הזדמנות למשחק חדש, בשלבים המוקדמים של העבודה BUNGIE חשבה על סיפור ודמות להתמקד בה.
אחרי זמן קצר העלו רעיון על חייל קובננט אבל בסופו של דבר BUNGIE ויתרה על זה וחשבה על דמויות אנושיות כמו פקד ג'ונסון.
BUNGIE הגיעה למסקנה שהשריון האהוב על מעריצי Halo הוא ה-ODST (קיצור של: Orbital Drop Shock Troopers) והחלה לעבוד על מיני קמפיין של שלוש שעות הנקרא Halo: Recon לאחר מכן BUNGIE ויתרה על המיני הקמפיין והחלה לעבוד על משחק באורך מלא בשם Halo 3: ODST.
העבודה על המשחק לקחה 14 חודשים (זמן קצר יחסית) ובזמן כה קצר יצא לה משחק מושקע ומעוצב ואהוב על דעת הקהל.
משחק זה יוצא דופן משאר משחקי הסדרה כי משחקים בתור ה"טירון" חייל ODST, לא ספרטני כמו המאסטר צ'יף לכן אין מגנים מתחדשים המחדשים את הבריאות, אי אפשר לקפוץ גבוה אבל לעומת זאת יש גם תוספת כמו ראיית לילה, משתיקי קול לרובים ומפה.
Halo 3: ODST פועל על אותו מנוע של Halo 3 כך שאין שינוי מהותי במראה המשחק, למרות זאת מבקרי המשחק אומרים שהמשחק הזה נראה יותר טוב מכל האחרים בסדרה בשל המראות של העיר ההרוסה והפיצוצים האמינים.
BUNGIE רצתה שהעיר של ניו מומבאסה תיתן תחושה של מטרופוליס אמריקאית.
במהלך המשחק "הטירון" יצטרך לערוך קרבות ברחובות צרים ובכיכרות גדולים ופתוחים.
רוב המשחק הוא בלילה כך כשמפעילים את ראיית הלילה רואים את העיר בבירור ורואים את גודלה.
המוזיקה הייחודית למשחק זה יצר מרטין אודונל.
הפסקול מכיל נגינות פסנתר שיוסיפו מתח ולחץ למשחק ויתנו הרגשה של בדידות.
המדובבים במשחק הם הכוכבים המככבים בתוכנית פיירפליי, נתן פיליון, אדם בולדווין, אלן טאדיק וטריסיה הפלר.
חברת מיקרוסופט הכריזה לראשונה על פיתוח המשחק בריאיון בערוץ MTV שנערך ביולי 2008 בו הם ציינו כי חברת Bungie מפתחת משחק Halo חדש עבור מיקרוסופט.
ב-25 בספטמבר 2008, שנה לאחר שחרורו של Halo 3 לשווקים, חברת Bungie הוציאה לראשונה קדימון קצר המציג את המשחק באתר האינטרנט של החברה.
קדימון באורך מלא הוצג לראשונה במהלך הכנס Tokyo Game Show ב-9 באוקטובר 2008 כאשר בכנס זה גם נחשף באופן רשמי השם המיועד למשחק "Halo 3: Recon" (אשר שונה בהמשך) וכמו כן צוין תאריך היציאה של המשחק לשווקים כסתיו 2009.
Bungie ומיקרוסופט הציגו לראשונה את התחלת הקמפיין של המשחק בתערוכת E3 2009 בו גם חשפו את תאריך ההפצה הסופי של המשחק.
בתוך קופסת המשחק כלולים שני דיסקים, אחד של מצב הקמפיין באורך של שש שעות והשני של מצב מרובה המשתתפים הכולל את המפות החדשות והזמנה לגרסת הניסיון של Halo: Reach.
מצבי המשחק הם הקמפיין, Firefight ומצב מרובה משתתפים.
מהלך המשחק מאפשר לשחקן להרגיש ולחוות את תחושת הבדידות, גם אפשר לשחק כל חבר ביחידה כך שלא יצא מצב שתעברו את כל המשחק בלי עזרה או תגבורת.
התוספת החדשה של ראיית הלילה חכמה מאוד מפני שאת רוב המשחק תשחקו בחושך, ראיית הלילה מקיפה את אויבכם באדום, את חבריכם בירוק ודברים חשובים ומספקי מידע בצהוב כך שיהיה יותר קל להבין ולראות מה עושים.
משתיקי הקול ל-SMG ול-MAGNUM עוזרים ל"טירון" להתגנב ולחסל בשקט את אויביו.
המפה ש"הטירון" מקבל מ"המפקח" עוזרת לשחקן לסמן יעדים חשובים.
ומפני שניו מומבאסה היא הסביבה הכי גדולה שיצרו בסדרת Halo מקבלים מפה שמסמנת יעדים חשובים ומונעת מהשחקן לאבוד בעיר הגדולה.
ב-Firefight יש את האפשרות לשחק עם חברים דרך ה-Xbox Live ולשרוד את המתקפות של חיילי קובננט שונים, במצב זה אפשר לשחק אחד מארבעה חברי יחידת ODST, אם קונים את המשחק בהזמנה מוקדמת מקבלים מצב שמשחקים את פקד ג'ונסון מהמשחקים הקודמים.
Halo (בעברית: הילה) הוא שיר של הזמרת האמריקאית ביונסה מהאלבום השלישי שלה I Am...
השיר יצא כסינגל השלישי מהאלבום בתאריך 20 בינואר 2009. השיר מתאר אישה הרואה את נשמתו של בעלה כאשר מת והוא נכתב והופק על ידי ראיין טדר, סולן להקת הרוק ואן ריפאבליק.
קלי קלרקסון, שעבדה יחד עם טדר על אלבומה All I Ever Wanted ב-2008, טענה שטדר השתמש בעיבוד המוזיקלי של השיר "Already Gone" של קלרקסון על "Halo" (את שני השירים חיבר והלחין טדר).